Pe 19 mai 1996, Pierce a fost intervievat în cadrul celebrei emisiuni 60 Minutes, unde a fost întrebat de Mike Wallace dacă era de acord cu ce se întâmplase în Oklahoma City, întrebare la care acesta răspunse că „Nu. Nu, Nu sunt de acord. Am menționat asta de mai mult ori, nu sunt de acord cu atentatul din Oklahoma City deoarece Statele Unite nu este încă într-o perioadă revoluționară”. Pierce a fost frecvent descris ca fiind un neonazist, deși a respins această etichetă. Când a fost întrebat de această caracterizare în cadrul 60 Minutes, Pierce a descris termenul ca fiind „defăimător”, declarând că:Admir multe din lucrurile pe care le-a redactat Hitler, multe dintre programele și politicile pe care le-a implementat în Germania, însă nu preluăm orbește agendele și politicile altcuiva. Am formulat propriul nostru program în contextul pe care îl avem astăzi în America”.În 1998, Pierce și-a făcut prezența în documentarul produs de Discovery Channel pe subiectul naționalismului alb în Statele Unite. În calitate de lider al National Alliance, Pierce a stabilit relații cu alte grupuri naționaliste din Europa, printre care Partidul Național Democrat al Germaniei și Zorii Aurii. Pierce a încercat să recruteze noi membri și prin intermediul un videoclip intitulat America is a Changing Country (ro: America este o țară în schimbare), respectiv prin constituirea unui grup antiglobalizare - "Anti-Globalization Action Network" - cu scopul de a protesta față de summitul G8 din Canada din iunie 2002.